মেরামতির জন্য সকাল থেকে ঢাকুরিয়া ব্রিজে যান চলাচল নিয়ন্ত্রিণ করা হচ্ছে। ভোর থেকে বাস ও মিনিবাস চলছে একমুখি। ট্রাফিক পুলিসের তরফে জানানো হয়েছে, সকাল ৬টা থেকে দুপুর ২টো পর্যন্ত শুধু গোলপার্কের দিকে চলবে বাস ও মিনিবাস।
 নিজস্ব প্রতিবেদন : মেরামতির জন্য শনিবার সকাল থেকে ঢাকুরিয়া ব্রিজে নিয়ন্ত্রণ করা হচ্ছে যান চলাচল। ভোর থেকে ব্রিজের ওপর বাস ও মিনিবাস একমুখি। সকাল ৬টা থেকে দুপুর ২টো পর্যন্ত শুধু গোলপার্কের দিকে চলবে বাস ও মিনিবাস। এই সময়ে বাসে গোলপার্ক থেকে যাদবপুরে যেতে হলে, সাদার্ন অ্যাভিনিউ, লেক গার্ডেন্স ব্রিজ, আনোয়ার শাহ রোড ঘুরে যেতে হবে। আবার দুপুর ২টো থেকে রাত দশটা পর্যন্ত বাস ও মিনিবাস যাদবপুরের দিকে চলবে। এই সময়ে বাসে যাদবপুর থেকে গোলপার্ক যেতে হলে একই ভাবে আনোয়ার শাহ রোড, লেক গার্ডেন্স ফ্লাইওভার হয়ে সার্দান অ্যাভিনিউ দিয়ে যেতে হবে। রাত দশটা থেকে ভোর ৬টা পর্যন্তও বাস ও মিনিবাস চলবে শুধু যাদবপুরের দিকে।